128. löggjafarþing 2002–2003.

Þskj. 1376 — 565. mál.

Svar

heilbrigðisráðherra við fyrirspurn Rannveigar Guðmundsdóttur um ferliverk á Landspítala – háskólasjúkrahúsi.

1.	Hve mörg ferliverk voru unnin á Landspítala – háskólasjúkrahúsi á árunum 1997–2002, sundurliðað eftir árum?

Ferliverk voru flutt frá Tryggingastofnun ríkisins yfir til sjúkrahúsanna um mitt ár 1998 og eru fyrirliggjandi upplýsingar miðaðar við árið 1999, sem er fyrsta heila árið sem upplýsingar liggja fyrir um. Þær upplýsingar sem ráðuneytið hefur um ferliverk byggjast á einingafjölda en ekki á komum og eru þessar upplýsingar því gefnar í einingum. Í júní 2001 gaf Ríkisendurskoðun út skýrslu um ferliverk á sjúkrahúsum 1999–2000 en þar koma fram skilgreiningar á ferliverkum. Það verður að gera fyrirvara um áreiðanleika þeirra upplýsinga sem hér koma fram og eru fengnar frá viðkomandi stofnunum og eins úr fyrrgreindri skýrslu Ríkisendurskoðunar. Til dæmis vantar yfirlit yfir heildarumfang ferliverka á LSH í skýrslu Ríkisendurskoðunar. Ekki liggja fyrir tölulegar upplýsingar frá árinu 2002.

1999	2000	2001	2002
Sjúkrahús Reykjavíkur	777.549	758.950
Ríkisspítalar	552.167	469.293
LSH	1.476.994
Samtals	1.349.716	1.228.243	1.476.994	0

Á árinu 2000 er skipting á sérgreinar hjá SHR áætluð miðað við skiptingu samnings
bundinna ferliverka það ár. Eins lágu ekki fyrir fullnægjandi upplýsingar frá Ríkisspítölum samkvæmt skýrslu Ríkisendurskoðunar.

2.	Hvernig skiptast ferliverk eftir sérfræðigreinum?

Tölur fyrir árið 2000 eru ekki áreiðanlegar bæði hvað varðar skiptingu á sérgreinar og eins heildareiningafjölda. Upplýsingar fyrir síðasta ár liggja ekki fyrir eins og er.

1999	2000	2001
SHR	RSP	Samtals	SHR	RSP	Samtals	LSH
Sérgreinar
Augnlæknar	311.743	311.743	283.100	283.100	365.735
Barnalæknar	32.897	1.808	34.705
Bæklunarlæknar	25.586	7.228	32.814
Blóðmeinalækningar	20.160	20.160	18.202
Geðlæknar
HNE-læknar	24.838	24.838	18.276	18.276	11.163
Hjartalækningar	0	150.558	150.558	127.897
Krabbameinslæknar	72.210	20.494	92.704	109.834	109.834	83.227

1999	2000	2001
SHR	RSP	Samtals	SHR	RSP	Samtals	LSH
Kvensjúkdómalæknar
Lyf- og meltingarfæralæknar	234.144	170.390	404.534	264.837	186.193	451.030	436.070
Lyflæknar aðrir	151.759	59.353	211.112	45.711	45.711	21.356
Lýtalæknar	688	688
Lýta- og skurðlæknar	45.211	45.211
Röntgenlæknar	0	315.950
Skurðlæknar	-704	-704	24.926	24.926	28.395
Svæfingarlæknar	73.914	1.284	75.198	20.080	20.080	10.194
Taugalæknar	15.685	15.685
Þvagfæralæknar	99.501	1.136	100.637	104.567	104.567	47.833
Öldrunarlæknar	0
Ótilgreint	1.804	-1.253	551	10.972
Samtals	777.549	572.167	1.349.716	758.950	469.293	1.228.243	1.476.994

3.	Hvert er hámark þeirrar upphæðar sem sjúklingur hefur þurft að greiða fyrir skurð
aðgerð á bæklunardeild, fyrir augnaðgerð, fyrir speglun, t.d. maga- eða ristilspeglun? Svar óskast sundurliðað eftir árunum 1997–2002.

Hlutdeild sjúklinga í kostnaði vegna göngudeildaraðgerða er samkvæmt reglugerðum eins og þær eru hverju sinni. Á árinu 1997 og fram til 8. apríl 1999 var ekki hámark á kostn
aðarhlutdeild sjúklinga. Ekki liggja fyrir aðgengilegur upplýsingar um hver hafi verið hámarksgreiðsla fyrir göngudeildarþjónustu á þessum tímabili. Sjúklingur greiddi göngu
deildargjald sem var 1.400 kr. auk 40% af heildarverði. Með reglugerð sem sett var 8. apríl 1999 var sett hámark á kostnaðarþátttöku sjúklings, 5.000 kr. 1. júlí 2001 hækkaði hámarkið í 6.000 kr. og síðan 1. janúar 2002 í 18.000 kr.

Inniliggjandi sjúklingar greiða engan kostnað vegna aðgerða.

4.	Hvað greiða læknar fyrir aðstöðu og þjónustu sem spítali veitir? Hafa þær greiðslur verið samræmdar?

Læknar, sem vinna ferliverk, hafa greitt mismunandi hlutfall af aðgerðarkostnaði sem byggist á þeirri aðstöðu sem spítalinn útvegar. Hæst er kostnaðarhlutdeild, um 60%, vegna hjartaómskoðana en hjá öðrum læknum er kostnaðarhlutdeildin almennt á bilinu 40–45%. Landspítali – háskólasjúkrahús sagði upp ferliverkasamningum á síðasta ári og frá og með 1. mars 2003 féllu greiðslur fyrir ferliverk niður.

5.	Hefur samræmd reglugerð um ferliverk verið sett?

Reglugerð var sett 9. september 1992 um ferliverk þar sem hugtakið ferliverk er skilgreint og fjallað um hvernig greiðsluþátttöku sjúklinga skuli háttað.